– Узровень мастацтва залежыць ад узроўню пісьменніка. Матар’ял для творчасці павінен быць пралетарскі, але пісьменнік павінен быць такім, каб стаць вышэй за буржуазнага пісьменніка. Няможна прыйсці ад сахі, ад касы – і стварыць сапраўднае мастацтва, якое будзе вартым свайго народу. Пісьменнік – гэта эліта грамадства. Але не проста названы элітаю, як мяркуюць некаторыя нашы маладнякоўскія правадыры – а той, хто стаўся элітаю, дзякуючы сваёй адукацыі, таленту, несупыннай працы над сабой і над сваімі магчымасцямі.